ΓΡΑΠΤΗ ΕΡΩΤΗΣΗ E-3766/00

υποβολή: Nelly Maes (Verts/ALE) προς την Επιτροπή

(4 Δεκεμβρίου 2000)

Θέμα: Η σήμανση και ο έλεγχος των δερμάτων ζώων

Σε προσφάτως τεθείσα ερώτηση σχετικά με τη σήμανση των δερμάτων, ο Επίτροπος Lamy απάντησε ότι σύμφωνα με τη Σύμβαση της CITES, το εμπόριο γατών και σκύλων δεν απαγορεύεται εντός της Ευρωπαϊκής Κοινότητας. Στις Ηνωμένες Πολιτείες έχει εξαγγελθεί η απαγόρευση του εν λόγω εμπορίου, μεταξύ άλλων επειδή δεν είναι εύκολο να γίνει διάκριση μεταξύ των δερμάτων προστατευομένων ειδών ζώων και των δερμάτων γάτας και σκύλου. Παράλληλα, οι πραγματοποιηθείσες πανεπιστημιακές μελέτες επιβεβαιώνουν ότι ο οπτικός έλεγχος των δερμάτων δεν έχει κανένα νόημα ως μέτρο.

Προτίθεται η Επιτροπή να επιβάλει αυστηρότερους ελέγχους, προκειμένου να αποτρέψει τις εισαγωγές δερμάτων προστατευομένων ειδών ζώων στην ΕΕ, ως δερμάτων γάτας και σκύλου;

Είναι διατεθειμένη η Επιτροπή να απαγορεύσει το εμπόριο δερμάτων γάτας και σκύλου, προκειμένου να προστατεύσει τα ζώα αυτά έναντι της εμπορικής εκμετάλλευσης, συγχρόνως δε να κλείσουν τα διάφορα παράθυρα της CITES ώστε να τηρείται καλύτερα η απαγόρευση του εμπορίου δερμάτων προστατευομένων ζώων;

Απάντηση του κ. Lamy εξ ονόματος της Επιτροπής

(7 Φεβρουαρίου 2001)

Οι αρμοδιότητες της Επιτροπής στον τομέα της προστασίας των ζώων έχουν αυξηθεί μετά τις πρόσφατες τροποποιήσεις της κοινοτικής νομοθεσίας, οι οποίες περιλαμβάνουν ένα πρωτόκολλο που προβλέπει ότι τα ευρωπαϊκά όργανα και τα κράτη μέλη οφείλουν να λαμβάνουν πλήρωςπόψη τους την καλή μεταχείριση των ζώων

κατά τη χάραξη της εκάστοτε πολιτικής τους. Έτσι, οι διάφορες πολιτικές της Επιτροπής αποσκοπούν στην προώθηση του στόχου της βελτίωσης της προστασίας των ζώων καθώς και του σεβασμού της αρχής της μεταχείρισής τους ως όντων τα οποία αισθάνονται. Ωστόσο, όπως αναφέρεται στην απάντηση της Επιτροπής προς τη γραπτή ερώτηση E-2654/00(1) του Αξιότιμου Μέλους του Κοινοβουλίου, η εμπορική εκμετάλλευση γουνοφόρων ζώων δεν απαγορεύεται από την κοινοτική νομοθεσία ούτε από την αντίστοιχη νομοθεσία των κρατών μελών.

Η Επιτροπή δεν διαθέτει στοιχεία σχετικά με τις παράνομες εισαγωγές γουνοφόρων ζώων τα οποία θεωρούνται προστατευόμενα είδη σύμφωνα με τη Σύμβαση για το διεθνές εμπόριο απειλουμένων ειδών άγριας πανίδας και χλωρίδας (CITES).

Όσον αφορά τους αυστηρότερους ελέγχους στις εισαγωγές δερμάτων ζώων, η Επιτροπή επιβεβαιώνει ότι με βάση τις διατάξεις του κανονισμού (ΕΚ) του Συμβουλίου αριθ. 338/97 της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(2), με τον οποίο κανονισμό εφαρμόζεται η σύμβαση CITES στην Κοινότητα, οι τελωνειακοίπάλληλοι, εφοδιασμένοι με το απαραίτητολικό ταυτοποίησης, διενεργούν κατάλληλους δειγματοληπτικούς ελέγχους στις εισαγωγές απειλούμενων ειδών.

Εξαιτίας της ανησυχίας της κοινής γνώμης σχετικά με την εμπορική εκμετάλλευση, και στο διεθνές εμπόριο, δερμάτων που προέρχονται από γάτες και σκύλους, η Επιτροπή θα εξετάσει σε βάθος το θέμα προκειμένου να αποφασίσει αν θα πρέπει να προτείνει μέτρα σε ευρωπαϊκό επίπεδο, λαμβάνονταςπόψη την αρχή της επικουρικότητας. Εν συνεχεία, η Επιτροπή θα ενημερώσει το Κοινοβούλιο σχετικά με τις εξελίξεις στο θέμα αυτό.

(1) ΕΕ C 136 E της 8.5.2001, σελ. 69.

(2) ΕΕ L 61 της 3.3.1997.